

VLADA REPUBLIKE HRVATSKE

Zagreb, 3. veljače 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | 15. izvješće o primjeni Europske socijalne povelje u Republici Hrvatskoj (pojednostavljeno izvješće) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2022. donijela

**Z A K L J U Č A K**

1. Prihvaća se 15. izvješće o primjeni Europske socijalne povelje u Republici Hrvatskoj (pojednostavljeno izvješće), a u vezi s poduzetim mjerama za ostvarivanje usvojenih odredbi Europske socijalne povelje, u tekstu koji je dostavilo Ministarstvo rada, mirovinskoga sustava, obitelji i socijalne politike aktom, KLASA: 910-04/21-06/01, URBROJ: 524-03-02-02/2-22-17, od 17. siječnja 2022.

2. Zadužuje se Ministarstvo rada, mirovinskoga sustava, obitelji i socijalne politike da, putem Ministarstva vanjskih i europskih poslova, dostavi Vijeću Europe Izvješće iz točke 1. ovoga Zaključka, u prijevodu na engleski jezik.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Na temelju odredbe članka 21. Europske socijalne povelje i odredbe članka 6. Dodatnog protokola Europskoj socijalnoj povelji („Narodne novine - Međunarodni ugovori“, broj 15/02.), propisana je obveza podnošenja izvješća o mjerama koje se poduzimaju u svrhu primjene prihvaćenih odredbi Europske socijalne povelje i Dodatnog protokola, koje podnose vlade država članica Vijeća Europe.

Sukladno navedenome, Republika Hrvatska obvezna je podnijeti 15. izvješće o primjeni Europske socijalne povelje u Republici Hrvatskoj (pojednostavljeno izvješće).

Navedeno izvješće sadrži informacije o poduzetim mjerama u odnosu na odluku Europskog odbora za socijalna prava usvojenu povodom podnesene kolektivne pritužbe u predmetu Sveučilišne žene Europe protiv Republike Hrvatske.

Slijedom navedenoga, predlaže se Vladi Republike Hrvatske prihvaćanje 15. izvješća o primjeni Europske socijalne povelje u Republici Hrvatskoj (pojednostavljeno izvješće), koje je izradilo Ministarstvo rada, mirovinskoga sustava, obitelji i socijalne politike nadležno za međuresornu koordinaciju te izradu godišnjih izvješća o primjeni Europske socijalne povelje u Republici Hrvatskoj.